Maradona ønsket Tevez velkommen tilbake med personlig hilsen
– Takk for at du kommer tilbake, Carlitos. Familien Maradona, var meldingen fra fotballegenden som hadde tatt plass på tribunen og jublet da Tevez entret gressmatta. 54-åringen var en av rundt 40.000 som hadde møtt opp i distriktet La Boca på La Bombonera stadion natt til tirsdag norsk tid for å hylle Tevez da han etter 11 år utenlands ble ønsket velkommen tilbake. Trond Johannessens Juventus-kommentar: En gigant er tilbakeSpissen scoret 26 mål på 75 kamper for Boca Juniors før han i januar 2005 flyttet til Brasil og Corinthians. Etter opphold i West Ham, Manchester United, Manchester City og Juventus er Tevez nå tilbake i Buenos Aires. – Fansen bør takke Tevez. Atletico Madrid puttet en sjekk i hånden hans, men han ville spille for Boca Juniors, sier Diego Maradona, som selv har en fortid som Boca Juniors-spiller. Laget leder den argentinske ligaen og får nå tilbake en tidligere gategutt og profil på 31 år som bør ha flere gode sesonger foran seg. «El Apache» scoret 29 mål for Champions League-finalist og seriemester Juventus sist sesong. Spissen er også tilbake på landslaget etter en pause på tre år der han ikke ble tatt ut i troppen. I Copa America skjøt han Argentina til finale.– Supporterne identifiserer seg med meg, og følelsen er gjensidig. Da jeg dro, tenkte jeg umiddelbart på at jeg en dag skulle komme tilbake. Jeg tenkte på det hver eneste søndag da Boca spilte, sa Tevez da han ble presentert i natt. – Det er ingen dag som er bedre enn dette. Dette er mitt hjem, fortsatt 31-åringen til enorm jubel fra Boca-fansen.
Diego Maradona (54) stilte på tribunen med et hjemmelaget banner da Carlos Tevez (31) ble presentert som Boca Juniors-spiller.